इसकी वजह से उन्हें कुपोषण, मानसिक आघात, यौन संबंधों के ज़रिए होने वाले संक्रामक रोगों, अनैच्छिक गर्भधारण और उत्पीड़न से होने वाले तनाव एवं अवसाद जैसी स्थितियों का सामना करना पड़ता है.
इस सभी परेशानियों के चलते महिलाओं एवं लड़कियों पर शारीरिक और मानसिक तौर पर बेहद गंभीर प्रभाव पड़ता है. इसकी वजह से उन्हें कुपोषण, मानसिक आघात, यौन संबंधों के ज़रिए होने वाले संक्रामक रोगों, अनैच्छिक गर्भधारण और उत्पीड़न से होने वाले तनाव एवं अवसाद जैसी स्थितियों का सामना करना पड़ता है. युद्ध की परिस्थितियों में ज़ाहिर तौर पर चिकित्सा व्यवस्थाएं चरमरा जाती हैं और इसके चलते महिलाओं को गर्भावस्था के दौरान एवं प्रसव से पहले और प्रसव के बाद आवश्यक चिकित्सा देखभाल मिलना बेहद चुनौतीपूर्ण हो जाता है. इन चुनौतियों में गर्भावस्था के दौरान स्वास्थ्य की देखभाल के साथ ही पहले से चल रही बीमारियों का इलाज नहीं मिलना भी शामिल है. कई बार तो ऐसा भी देखा गया है कि युद्ध प्रभावित क्षेत्रों में गर्भवती महिलाओं को दर्द निवारक दवाओं के बिना ही डिलीवरी करने पर मज़बूर होना पड़ा है, साथ ही सैनिटेशन से जुड़े साधनों की उपलब्धता नहीं होने की वजह से मासिक धर्म में देरी लाने वाली दवाओं का उपयोग करना पड़ा है. ज़ाहिर है कि ऐसी ज़रूरी स्वास्थ्य सेवाओं की गैरमौज़ूदगी के चलते महिलाओं एवं लड़कियों के मौत के मामलों में बढ़ोतरी की संभावना है, जबकि ऐसी मौतों को टाला जा सकता है. मेडिकल सुविधाओं की यह कमी महिलाओं से संबंधित हाइजीन, गर्भधारण और प्रसव से जुड़े ख़तरों में वृद्धि कर सकती है, साथ ही दूसरी गंभीर बीमारियों से जूझ रही महिलाओं की हालत को बिगाड़ सकती है.